Samsung med ny budgetmobil: S25 FE

Det er lidt som om, Samsung bare spytter nye telefoner ud hver uge, og på IFA messen i Berling har de nu igen en ny telefon klar: Galaxy S25 FE, en billigere model i S25 serien. Telefonen er udstyret med One UI 8 og den nyeste Galaxy AI, som tilbyder multimodale AI-agenter og personlige funktioner. Galaxy S25 FE er designet til både almindelig brug og kreativt arbejde, med funktioner til foto og video samt forbedringer i batteritid og ydeevne.

AI-drevet kamera og redigering

Galaxy S25 FE har et opgraderet 12 MP frontkamera og ProVisual Engine. Samsung hævder, at funktioner som Generative Edit kan foreslå, hvad der kan fjernes fra baggrunden, og at Instant Slow-mo kan konvertere video til slowmotion med et enkelt tryk. Audio Eraser isolerer bestemte lydkilder, og Photo Assist skal efter sigende gøre redigering på enheden mere enkel.

Daglig brug og AI-assistenter

Telefonen inkluderer Gemini Live, som ifølge Samsung gør det muligt at stille spørgsmål baseret på, hvad kameraet ser. Now Bar viser relevante opdateringer direkte på låseskærmen, og Circle to Search integreres med Google for at give tips under gaming og andre aktiviteter. Samsung hævder, at Knox Enhanced Encrypted Protection beskytter brugerdata og sikrer, at apps kun kan tilgå deres egne oplysninger.

Batteri, ydeevne og design

Galaxy S25 FE har et 4.900 mAh batteri med 45W kablet opladning, hvilket ifølge Samsung giver længere brugstid og hurtigere opladning. Det større dampkammer skal bidrage til varmeregulering, og den nye Armor Aluminium-ramme øger holdbarheden. Telefonen har en 6,7” Dynamic AMOLED 2X-skærm med 120Hz opdateringshastighed og fås i farverne Navy, Jet Black, White og Icyblue. Samsung beskriver designet som slankt og let, samtidig med at det skal være robust.

Opdateringer og tilgængelighed

Galaxy S25 FE understøtter syv generationer af OS-opgraderinger og syv års sikkerhedsopdateringer. One UI 8 vil ifølge Samsung også blive tilgængelig på andre enheder i Galaxy S25-serien med opdateringer fra september 2025. Telefonen kan kombineres med Galaxy Buds3 FE for lyd i høj kvalitet og tilslutning til underholdning.

Pris og tilgængelighed

Galaxy S25 FE fås i to varianter: 128 GB til en vejledende pris på 5.999 DKK og 256 GB til 6.489 DKK. Telefonen bliver tilgængelig fra 4. september 2025 i de nævnte farver, og købere får seks måneders gratis adgang til Google AI Pro.

Samsung med ny budgetmobil: S25 FE